Birger jarls tårn til venstre som fremstilt på «Vädersolstavlan» fra 1535
Birger jarls tårn lengst ut til høyre på 1570-tallet etter Frans Hogenbergs illustrasjon.
**Birger jarls tårn** er et tårn som ligger ved Norra Riddarholmshamnen i Stockholm. Ifølge en myte som oppsto på 1700-tallet skulle tårnet ha blitt bygget på Birger jarls tid på 1200-tallet og dermed være Stockholms eldste bygning. En undersøkelse av teglet som ble gjennomført i 1917 viste imidlertid at tårnet sannsynligvis er bygget av murtegl fra Sankta Klara kloster som ble revet i 1527 og det er dermed betydelig yngre. 

Bygningen er et forsvarstårn i Gustav Vasas befestningsverk fra rundt 1530. Sammen med Wrangels palass` sydlige tårn er Birger jarls tårn den eneste synlige resten i bybildet av de omfattende middelalderske forsvarsanordningene og Stockholms bymurer. 

Birger jarls tårn er 12,9 meter i diameter og på siden mot Mälaren 14,4 meter høyt til taklisten. Det har fire etasjer med bjelkelag. I begynnelsen hadde tårnet krenelering, noe som bekreftes av «Vädersolstavlan» og det synes også på Frans Hogenbergs Stockholmutsiktene i *Civitates Orbis Terrarum*. Kreneleringene forsvant under en ombygging på Johan IIIs tid. Tårnet ble bygget på 1750-tallet og ble da også forsynt med tak. 
Tårnet ble restaurert i 1953 og 2006 og i 1995 ble det malt. Det benyttes i dag (2011) av Justitiekanslern.

Tross navnet er ikke tårnet relatert til Birger jarl som levde på 1200-tallet eller rundt 300 år før tårnet ble reist. Det nåværende navnet og myten om at tårnet skulle være Stockholms eldste bygg oppsto på 1700-tallet. Birger jarls tårn er bygget av et uvanlig teglformat og samme slags tegl ble benyttet i Sankta Klara kloster, som ble revet i 1527. Det har også vist seg at teglet til tårnet har vært brukt før og at murbruksrester har blitt funnet som ikke kommer fra tårnet. Birger jarls tårn bør dermed ha blitt oppført av tegl fra Klara kloster over en toårsperiode som startet høsten 1527. Og den myten som spreddes på 1700-tallet om at Birger jarls tårn ble oppført på Birger jarls tid på 1200-tallet kunne avlives.

Historiske avbildninger
-----------------------

Begge forsvarstårnene på Riddarholmen sees på Frans Hogenbergs Stockholmutsiktene i *Civitates Orbis Terrarum* fra 1570-tallet. På Riddarholmens nordre odde synes et av de to forsvarstårnene, med vingmurer mot nordøst og syd. Vingmuren mot nordøst utgjør i dag en del av den sydlige ytterveggen til Överkommissariens hus. Bak berget skimtes det sydlige tårnet. Mellom tårnene langs stranden ligger en rad trehus. Det lille skjæret er nåværende Strömsborg. Husene i forgrunnen tilhører Norrmalm. På 1500-tallet sto forsvarstårnene inntil Riddarfjärdens vann, men på grunn av isostasi står de nå et stykke opp på land.

Referanser
----------

1. ↑  Hansson (1976), side 257
2. ↑  Hansson (1976), side 254
3. ↑  Stockholm - en historia i kartor och bilder, side 45.

Litteratur
----------

* Friman, Helena; Söderström, Göran: Stockholm: en historia i kartor och bilder, Wahlström & Widstrand, Stockholm 2008, Monografier utgivna av Stockholms stad. ISBN 978-91-46-21843-2
* Hans Hansson: Stockholms stadsmurar, Monografier utgivna av Stockholms kommunalförvaltning, nr 18, 1956/1976. ISBN 91 3872 177 5

Eksterne lenker
---------------

* (en) Birger jarls torn – kategori av bilder, video eller lyd på Commons Rediger på Wikidata
* Birger jarls torn

  


| * v
* d
* r
Riddarholmen, Stockholm |
| --- |
| Bygningerog kvartaler | Riddarholmskyrkan **·** Birger jarls tårn **·** Hebbes hus **·** Hessensteins palass **·** Sparres palass **·** Wrangels palass **·** Stenbocks palass **·** Östra Gymnasiehuset **·** Schering Rosenhanes palass **·** Gamla riksdagshuset **·** Överkommissariens hus **·** Gamla Auktionsverket **·** Västra Gymnasiehuset **·** Kammarrättens hus **·** Gamla riksarkivet **·** Gråmunkeholmen 4 **·** Norstedtshuset **·** Levins villa |
| Gater, torg og broer | Arkivgatan **·** Gymnasiegränd **·** Norra Riddarholmshamnen **·** Schering Rosenhanes gränd **·** Södra Riddarholmshamnen **·** Tryckerigatan **·** Wrangelska backen **·** Birger jarls torg **·** Evert Taubes terrass **·** Riddarholmsbron **·** Hebbes bro |
| Historikk | Gråbrödraklostret **·** Cruuska palasset **·** Sundhetskollegiets hus **·** Riddarholmsbrannen i 1802 |

Portal: Sverige